|  |  |
| --- | --- |
| Numri i lëndës: | 2018:022069 |
| Datë: | 26.12.2019 |
| Numri i dokumentit:  | 00734079 |

**P.nr.1031/17**

**NË EMËR TË POPULLIT**

**GJYKATA THEMELORE NË PEJË-Departamenti i përgjithshëm**, sipas gjyqtari Shaq Curri me pjesëmarrjen e bashkëpunëtores profesionale Selvane Bukleta në lëndën penale kundër të pandehurit M H, me banim ne P rr. ”..-së” p.nr., për shkak te veprës penale uzurpim i paligjshëm i pronës se paluajtshme nga neni 332 par. 1 te KPRK-së, sipas aktakuzës së Prokurorisë Themelore në Pejë – Departamenti i Përgjithshëm, PP/II.nr.2029/17 të dt.02.10.2017 pas mbajtjes së shqyrtimit gjyqësor me dt.10.12.2019, në prani Prokurorit të shtetit Astrit Gashi, të pandehurit M H, mbrojtësit të pandehurit av. Mustafë Maloku sipas autorizimit, të dëmtuarit D K si dhe përfaqësuesit të autorizuar të dëmtuarit av. Sokol Mushkolaj, në të njëjtën ditë mori dhe publikisht shpalli, ndërsa me dt. 26.12.2019 përpiloi këtë:

**A K T GJ Y K I M**

**I pandehuri**

**M H**, e lindur me dt... në B Republika e Malit te Zi, me banim ne Pejë rr. ”...-së” p.nr., i njohur sipas letërnjoftimit me nr. personal ..., i martuar, baba i tete fëmijëve, ka te kryer shkollën e mesme, pensionist, i gjendjes se mesme ekonomike, i nacionalitetit boshnjak, Shtetas i Republikës së Kosovës, mbrohet ne liri.

Konform nenit 363 par.1 nën par 1.1të KPPK-së.

**REFUZOHET - Aktakuza**

**Gjëja se:**

**I pandehuri M H**

Qe nga viti 2005 e ne vazhdim, ne Pejë, ne mënyrë te kundërligjshme uzurpon pronën e paluajtshme me nr. P-... zona kadastrale B- KK Pejë, me sipërfaqe të përgjithshme prej 0.05.80 m2, dhe atë pronën e te dëmtuarit D K, e në atë mënyrë që i pandehuri edhe pse e dinte se prona e lartcekur është pronë e të dëmtuarit, i cili edhe me aktgjykimin e Gjykatës Komunale ne Pejë, nën shenjen C. Nr. 1190/05, kishte fituar pronësinë, i pandehuri nuk pranon ta liroi të njëjtën.

- me çka kishte për ta kryer vepër penale, uzurpim i paligjshëm i pronës së paluajtshme nga neni 332 par. 1 te KPRK-së.

Për shkak të heqjes dorë të prokurorit të shtetit nga aktakuza.

I dëmtuari D K, për realizimin e kërkesës pasurore juridike udhëzohet në kontest civil

Shpenzimet e procedurës penale bien në barrë të mjeteve buxhetore të kësaj gjykate.

**A r s y e t i m**

Me aktakuzën e Prokurorisë Themelore në Pejë – Departamenti i Përgjithshëm PP/II.nr.1354/19 të dt.18.07.2019, i pandehuri M H nga B Republika e Malit te Zi, me banim ne P rr. ”...-së” p.nr., për shkak te veprës penale uzurpim i paligjshëm i pronës se paluajtshme nga neni 332 par. 1 te KPRK-së.

Gjykata ka mbajtur shqyrtimin gjyqësor me datë, 08.10.2019, 28.10.2019, 10.12.2019, ne te cilën kane qene te pranishëm prokurori i shtetit Astrit Gashi, i pandehuri M H, mbrojtësi i te pandehurit av. Mustafë Maloku sipas autorizimit, i dëmtuari D K si dhe përfaqësuesi i autorizuar i të dëmtuarit av. Sokol Mushkolaj.

Gjatë shqyrtimit gjyqësor janë dëgjuar dëshmitari R H, është dëgjuar i dëmtuari D K, janë administruar provat materiale të propozuara nga palët, si dhe i pandehuri M H e ka dhënë mbrojtjen e tij.

Ne fjalën përfundimtare Prokurori i Shtetit deklaroj se në rastin konkret duke u nisur nga të gjitha çështjet që janë shqyrtuar gjatë shqyrtimit gjyqësor dhe meqenëse tek i pandehuri nuk ka prova të qëllimit-dashjes që të uzurpojë pronë të huaj por interesim që pronësia e kësaj parcele të vlerësohet në procedurë civile, të drejtën e të cilës do ta përcaktojë ajo gjykatë civile, andaj prokurori i shtetit tërhiqet nga aktakuza PP/II.nr.2029/17, e dt. 02.10.2017, për veprën penale uzurpim i paligjshëm i pronës së huaj, sepse pronësia e asaj pjese kontestuese është në vlerësim nga gjykata civile dhe pa vërtetimin e kësaj çështje nuk mund të hyj në domenin e inkriminimit penal.

Andaj gjykata në kuptim të nenit 363 par.1 nënpar 1.1 të KPP-së, vendosi si në dispozitiv të këtij aktgjykimi, meqenëse prokurori i shtetit hoqi dorë nga aktakuza PP/II.nr.2029/17, e dt. 02.10.2017, dhe nga ndjekja penale ndaj të pandehurit M H, për shkak te veprës penale uzurpim i paligjshëm i pronës së paluajtshme nga neni 332 par. 1 te KPRK-së.

Konform nenit 463 par 3 të KPP-së i dëmtuari për realizimin e kërkesës pasurore juridike udhëzohet në kontest civil.

Shpenzimet e procedurës penale, bien në barrë të mjeteve buxhetore të kësaj gjykate konform nenit 454 par.1 të KPPK-së.

Nga arsyet e cekura më lartë konform nenit 363 par 1 nenpar1.1 të KPP-së, është vendosur si në dispozitiv të këtij aktgjykimi.

**GJYKATA THEMELORE NE PEJË, DEPARTAMENTI I PERGJITHSHËM**

**P.nr.1031/17 me datë 26.12.2019**

**Bashkëpunëtore profesionale Gjyqtari**

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

Selvane Bukleta Shaqë Curri

**KËSHILLA JURIDIKE:**

Kundër këtij aktgjykimi palët kanë te drejtë të parashtrojnë

ankesë në Gjykatën e Apelit në Prishtinë përmes kësaj Gjykate,

në afat prej 15 ditësh nga dita e pranimit të këtij aktgjykimi.